Protokoll sentralstyremøte 03/18

Norges Blindeforbunds Ungdom

15-17.juni 2018, Elite Hotel Adlon Malmö

Tilstede: Bernt wu, Tanita Thomassen, Solveig-Marie Oma, Fatuma Abdi, Andreas Lindrupsen

Forfall: Stian Snoen

Tilstede fra administrasjonen: Trine-Lise Østlund Blime (referent)

Møtetidspunkt:

Lørdag 16. juni 09:00-10:30 og 16:00-18:00

Søndag 17. juni 09:00-13:00 og 14:30-16:00

Innholdsfortegnelse

[**SAK 024/18 Godkjenning av innkalling og saksliste** 2](#_Toc516904712)

[**SAK 025/18 Sentralstyremedlem som har gått ut av sentralstyret** 2](#_Toc516904713)

[**SAK 026/18 Orienteringer** 2](#_Toc516904714)

[A) Hva har man gjort siden sist? 2](#_Toc516904715)

[B) Landsmøte DBSU 2](#_Toc516904716)

[C) Landsstyremøtet i Blindeforbundet 2](#_Toc516904717)

[E) Nordisk Leir 2](#_Toc516904718)

[F) Forespørsler om Brukertester og undersøkelser 2](#_Toc516904719)

[**SAK 027/18 Invitasjoner** 3](#_Toc516904720)

[**SAK 028/18 Utvalgene i NBfU** 3](#_Toc516904721)

[A) Interessepolitisk utvalg 3](#_Toc516904722)

[B) Internasjonalt utvalg 3](#_Toc516904723)

[**SAK 029/18 Regionene Rundt** 3](#_Toc516904724)

[**SAK 030/18 NBfU i Media og sosiale medier** 3](#_Toc516904725)

[**SAK 031/18 Evaluering TVK** 3](#_Toc516904726)

[**SAK 032/18 Økonomi** 4](#_Toc516904727)

[**SAK 033/18 GDPR** 4](#_Toc516904728)

[**SAK 034/18 Landsmøtet 2018** 4](#_Toc516904729)

[A) Saksliste 4](#_Toc516904730)

[B) Konstituering: Valg av referent, dirigent, tellenemnd, protokollunderskrivere, redaksjonskomite og resolusjonskomite 4](#_Toc516904731)

[C) Årsmelding 2017 4](#_Toc516904732)

[D) Målplan 2018-2019 4](#_Toc516904733)

[E) Prinsipprogram 4](#_Toc516904734)

[F) Forslag til tidsskjema 4](#_Toc516904735)

[G) Godkjenne invitasjon til gjester 4](#_Toc516904736)

[H) Andre diskusjoner i forbindelse med landsmøtet 4](#_Toc516904737)

[**SAK 035/18 Arendalsuka 2018** 4](#_Toc516904738)

[**SAK 036/18 Høstkurs 2018** 5](#_Toc516904739)

[**SAK 037/18 Trygghetsgruppen** 5](#_Toc516904740)

[**SAK 038/18 Datoplan 2018** 5](#_Toc516904741)

[**SAK 039/18 Eventuelt** 5](#_Toc516904742)

# **SAK 024/18 Godkjenning av innkalling og saksliste**

*Vedtak:* Innkalling og saksliste godkjennes

# **SAK 025/18 Sentralstyremedlem som har gått ut av sentralstyret**

Joakim Ramsland valgte å trekke fra sentralstyret i april. Sentralstyret diskuterte hvordan dette påvirket det videre arbeidet.

*Vedtak:* 1. vara Fatuma Abdi, rykker opp til 5 styremedlem og 2. vara Andreas Lindrupsen, Rykker opp til 1. vara. Dette gjelder frem til årets landsmøte

# **SAK 026/18 Orienteringer**

## Hva har man gjort siden sist?

Hvert medlem orienterte om arbeidet siden forrige sentralstyremøte.

**Bernt Wu –** Vært på ledernettverk i LNU, besøkt årsmøtet i NBF Akershus og NBfU region vest, arrangert TVK, observatør hos Press Redd barna ungdom, skrevet prinsipprogram med Andreas Lindrupsen, møte med Unn og Arnt med Trine-Lise, statped sitt ungdomspanel og laget filmer på statped.no, holdt innlegg for SAF og vært i kontakt med valgkomiteen.

**Tanita Thomassen –** To landsstyremøte Blindeforbundet, besøkt DBSU landsmøte, besøkt Region Midt og Nord sine årsmøter, vært på fellesmøter med alle faglige samarbeidsråd i Statped, arrangert TVK, deltatt på Blindeforbundet sin konferanse om synshemmede og psykisk helse, sett over sakspapirene til landsmøtet

**Andreas Lindrupsen –** Skrevet prinsipprogram med Bernt Wu, pratet med valgkomiteen, arrangert TVK

**Fatum Abdi –** Besøkt årsmøtet i Region Midt, sett på sakspapirer til landsmøtet, vært på BUT, telefonmøter internasjonalt utvalg, Fulgt opp Hawkilaras representasjon på Erasmus+, begynt å jobbe med høstkurs og snakket med valgkomiteen

**Solveig Marie Oma –** Hatt eksamen, sett på sakslisten til landsmøtet, snakket med valgkomiteen og svart på mail

## Landsmøte DBSU

Tanita Thomassen orienterte om landsmøtet i DBSU. Landsmøtet ble arrangert i påskehelgen. Det var ca. 70 stemmeberettigede på møtet. Kim Sørensen ble valgt til leder.

##  Landsstyremøtet i Blindeforbundet

Tanita Thomassen orienterte om møtet i mars og i juni. På møtet i mars ble #metoo diskutert. På møtet i mars så orienterte Tanita Thomassen generelt om arbeidet i NBfU og juni så orienterte Tanita Thomassen om TVK.

1. **Barne- og ungdomstinget**

Fatuma Abdi orienterte om møtet i BUT. Fatuma Abdi og Silje Solvang representerte NBfU. Bernt Wu ble valgt inn i valgkomiteen.

##  Nordisk Leir

Trine-Lise orienterte om arbeidet så langt. Det er fire deltagere og en ledsager som er påmeldt. Årets Nordisk leir avholdes i Åre, sverige 15.-22. juli.

##  Forespørsler om Brukertester og undersøkelser

Man skal ha et møte med Blindeforbundet og Region øst om hvordan man best kan koordinere håndtering av forespørsler om brukertester, bidrag til studenters semesteroppgaver, masteroppgaver og doktorgrader. Bakgrunnen for dette er at det i stor grad er de samme medlemmene som blir spurt om å bidra hver gang. Dette gjelder spesielt medlemmer i Oslo-området og derfor har Region Øst tatt initiativ til dette møtet. Bernt Wu og Trine-Lise Østlund Blime deltar på møtet.

1. **Gave til Ivar Goplen**

Ivar Goplen skal få en bok der han får hilsener fra medlemmer i NBfU. Trine-Lise Østlund Blime innhenter historier og minner. Selve avtakkingen blir onsdag 18. juni 13:00.

*Vedtak:* sakene tas til orientering

# **SAK 027/18 Invitasjoner**

Det har ikke kommet inn noen invitasjoner.

# **SAK 028/18 Utvalgene i NBfU**

## Interessepolitisk utvalg

Bernt Wu orienterte om arbeidet i Interessepolitisk utvalg. De har hatt tre møter siden sentralstyremøtet i mars. De har laget en spørreundersøkelse om tilrettelegning på høyere utdanning som skal sendes ut til alle medlemmer. Denne undersøkelsen har blitt sendt til kontoret og skal nå sendes ut til alle medlemmer. De har også jobbet med å få tilgjengeliggjort Kahoot og har snakket med professoren som har vært med å utarbeide kahoot for å se på tilgjengeliggjøringen av appen.

Sentralstyret diskuterte hvordan assistanseordningen på Gardermoen fungerer og man stilte spørsmål om man har en erstatningsordning dersom assistanse er årsaken til at man ikke rekker tåg, fly eller annen kommunikasjon videre. Andreas Lindrupsen og Solveig Marie Oma jobber med presseoppslag på det. Interessepolitisk utvalg skal jobbe med saken på et interessepolitisk nivå. Før oppslaget så skal man se på om det finnes en erstatningsordning for reisende med assistanse.

## Internasjonalt utvalg

Fatuma Abdi orienterte om arbeidet i utvalget. De har hatt flere telefonmøter. Hawkilara dro på opplæringsseminar i Athen der temaet var Erasmus+. Utvalget jobber med en integreringssøknad og i forbindelse med denne har de vært i kontakt med flere instanser om forskning og fakta om asylsøkere og funksjonshemmede. De har fått en rapport fra FFO fra 2016 som de skal jobbe videre utefra.

Utvalget har også holdt foredrag for NHFU og de har snakket med blindeforbundet om et eventuelt Nepal-prosjekt. Solveig Marie Oma skal samarbeide med internasjonalt utvalg om Nepal-prosjektet. Utvalget skal ha et telefonmøte om Nepal. Caritas Norge og Imdi ble nevnt som aktuelle samarbeidspartnere, men sentralstyret er enig i at man ikke samarbeider med religiøse organisasjoner.

Vedtak: Utvalgene fortsetter sitt arbeid. Andreas Lindrupsen og Solveig Marie Oma jobber for å få et oppslag om assistansetjenesten på Gardermoen i løpet av juli.

# **SAK 029/18 Regionene Rundt**

Tanita Thomassen orienterte om arbeidet i Regionsutvalget. Tanita Thomassen har snakket med de fleste regionene med unntak av region vest.

**Region øst**

Regionen har arrangert en tur til Liseberg i Mai. Det var totalt 28 personer med på turen men dette inkluderer tre ledsagere og fem deltagere fra region vest. Telemark er nå en del av region øst og regionen er fornøyd med dette.

**Region vest**

Region vest var tilstede på Region Øst sin tur til Liseberg.

**Region Sør**

Region Sør ble invitert til årsmøtet i Region Vest og hadde tilbud om å avholde et eget årsmøtet i møterommet ved siden av region vest. Det var ingen fra Region Sør som meldte seg på dette.

**Region Hedopp**

Regionsutvalget arrangerte to bowlingkvelder i Region Hedopp i April, men på grunn av få påmeldte ble disse avlyste.

**Region Midt**

Regionen har fått innvilget to søknader, en til hotellprosjektet på 60.000kr og en til et introduksjonskurs for nye medlemmer som også var på 60.000kr. Region Midt skal også være med på Region Nord sitt kurs i haptisk kommunikasjon.

**Region Nord**

Region nord har fått innvilget to søknader fra Herreløse Arv. Det ene er en sommertur til Stockholm og det andre et kurs i haptisk kommunikasjon. Det haptiske kurset skal være et høstkurs.

**Regionstruktur**

Sentralstyret diskuterte regionstrukturen og hvordan Stortingets vedtak om større regioner kan påvirke NBfU. Vedtektene sier noe om hvordan man legger ned en region men ikke noe om hvordan man starter opp en region eller deler/slår sammen regioner. Dette mener sentralstyret er noe man må se på i fremtiden

Sentralstyret diskuterte om deler av sentralleddets egenkapital kan brukes til å styrke det regionale arbeidet. Sentralstyret vil se på dette i forbindelse med forslag til målplan og budsjett som legges frem for landsmøtet.

Vedtak: Gjennomgangen av regionene tas til orientering. Andreas Lindrupsen skriver forslag til målplanen om styrkning av det regionale arbeidet, med tilhørende forslag til budsjettet.

# **SAK 030/18 NBfU i Media og sosiale medier**

Vi har ikke hatt noen innlegg på trykk siden forrige sentralstyremøte.

Andreas Lindrupsen og Solveig Marie Oma skal følge opp saken med ledsagertjenester på Gardermoen.

Status sosiale medier:

Facebook:1233 personer som liker og 1211 personer som følger pagen. Dette er en oppgang med 3 personer som liker og 5 personer som følger pagen siden 15. mars 2018

143 følgere på Twitter (ingen forandring siden forrige møte)

513 følgere på Instagram (+ 183 siden forrige møte)

Vedtak: Status for media og sosiale medier tas til orientering. Andreas Lindrupsen og Solveig Marie Oma skal følge opp saken med ledsagertjenester på Gardermoen.

# **SAK 031/18 Evaluering TVK**

Evalueringen av TVK lå vedlagt innkallingen. Tilbakemeldingene på TVK 2018 var veldig gode og selve konferansen fikk et snitt på 5,3 (på en skala fra 1 til 6).

Vedtak: Evalueringen tas til orientering

# **SAK 032/18 Økonomi**

Når regnskapet legges fram for sentralstyret så skal det legges fram på samme måte som landsmøtet vedtok budsjettet. En kolonne for budsjett vedtatt av landsmøtet, en kolonne for revidering og en for regnskap. Man skriver så prosentvis hvordan regnskapet utvikler seg i forhold til budsjett.

Det bør settes av 50.000kr hvert år til nordisk leir frem til 2020. Dette legges inn i forslag til budsjett til landsmøtet.

Man diskuterte reiseforsikring i ulike typer arrangement. Trine-Lise Østlund Blime undersøker hva det koster å dekke reiseforsikringer for deltagere på turer der de representerer NBfU.

Trine-Lise Østlund Blime, Stian Snoen og Andreas Lindrupsen skal se på økonomiske retningslinjer. Den godkjennes på mail når disse tre har lagt fram forslag til retningslinjene. Regionene skal få tilsendt sentralt sine økonomiske retningslinjer. Dette for å kunne utarbeide sine. Regionene kan også bruke sentralt sine dersom de ønsker det.

Vedtak: Innspillene til budsjett 2019 legges inn i forslag til budsjett 2019 so legges fram på landsmøtet. Trine-Lise Østlund Blime, Andreas Lindrupsen og Stian Snoen gjennomgår dagens økonomiske retningslinjer og sender dette ut til sentralstyret på mail for godkjenning. Trine-Lise Østlund Blime skal sjekke opp prisen for reiseforsikring for personer som reiser på turer på vegne av NBfU.

# **SAK 033/18 GDPR**

Trine-Lise Østlund Blime orienterte om arbeidet med GDPR. Oppdaterte filer om GDPR ble lagt ved sakspapirene og endringene fra forrige møte ble gjennomgått på møtet.

Vedtak: Arbeidet med GDPR fortsetter og personvernerklæringen godkjennes og legges ut på nettsiden

# **SAK 034/18 Landsmøtet 2018**

Trine-Lise Østlund Blime orienterte om sakspapirene og status om det praktiske så langt. Sentralstyret skal få tilsendt alle sakspapirer etter 3. august. Det avholdes et telefonmøte 21. august der papirene godkjennes før de sendes ut til landsmøtedelegatene og andre som skal ha det tilsendt.

Bernt Wu åpnet til diskusjon om sakspapirene:

## Saksliste

Sakslisten ble endret og ny saksliste sendes sentralstyret.

## Konstituering:

## Sentralstyret drøftet ulike forslag til dirigenter, referenter og tellenemnd, endelig vedtak gjøres på sentralstyremøtet 21. august

## Protokollunderskrivere: Velges Av landsmøtet

## Komiteer: Velges av landsmøtet, ledere velges på telefonmøtet 21. august.

Trine-Lise Østlund Blime kontakter kandidatene og sentralstyret kontaktes dersom noen ikke har mulighet.

## Årsmelding 2017

Årsmeldingen ble godkjent av sentralstyret med to forandringer. Cecilie korrekturleser denne før 21.august.

## Målplan 2018-2020

Man gikk igjennom målplanen fra året før og så på hvordan man har fylt opp denne.

Forslag på målplanpunkt:

1. Regionalt arbeid
2. Internasjonalt arbeid
3. Utdanning
4. Kommunikasjonsplan

Solveig Marie Oma og Andreas Lindrupsen skal jobbe med målplanen og legge fram forslag til sentralstyret. Denne skal sendes sentralstyret før 25. juli.

## Prinsipprogram

Det skal legges fram et nytt prinsipprogram og det nye ble raskt gått igjennom. Programmet skal ferdigstilles og sendes ut til sentralstyret for endelig godkjenning.

Andreas Lindrupsen og Bernt Wu jobber med dette. Frist onsdag 25. juli skal det sendes på sentralstyrets liste.

## Forslag til tidsskjema

Hilsningstaler flyttes til middagen, det tas ut av sakslisten. Trine-Lise Østlund Blime oppdaterer sakslisten og tidskjemaet og sender dette til sentralstyret snarest.

## Godkjenne invitasjon til gjester

Godkjent og den sendes til NHFU i tillegg til de som fikk den i fjor.

## Andre diskusjoner i forbindelse med landsmøtet

Det skal være en fellesledsager til på grunn av at møtet avholdes på et nytt sted.

Det ble tatt opp hvordan man gjennomfører stemmegivningen på landsmøtet i NBfU. Etter å ha sett hvordan man gjør i Sverige hos Unga med Synnedsätning (US) så ønsker sentralstyret å teste denne metoden på landsmøtet i NBfU 2018. Man stemmer da gjennom å si ja høyt og dersom man ikke kan høre hvem som har flest stemmer så blir det avstemming på samme måte som har blitt gjort tidligere år.

På landsmøtet hos US fikk sentralstyre være med på gruppearbeidet de hadde. Etter erfaringer fra dette ønsker sentralstyret å gå over fra regionenes time og komitearbeid (i den grad det er hensiktsmessig) til gruppearbeid. Gruppene blir fordelt på forhånd og får utpekt en sekretær hver. Gruppene skal diskutere de aktuelle sakene som tidskjemaet til landsmøtet viser til.

*Vedtak*: Sakspapirene godkjennes og det avholdes et telefonmøtet 21. august. Her vil hele utsendingen til landsmøtet godkjennes. Arbeidsoppgavene i saken følges opp av dem som har ansvar.

# **SAK 035/18 Arendalsuka 2018**

Trine-Lise Østlund Blime orienterte om Blindeforbundet sine planer.

Tanita Thomassen drar og har ansvar fra NBfU, i samarbeid med Bernt Wu.

Man diskuterte å trykke opp klær for å være synlige. Man ble enig at man skulle ha det og at administrasjonen skal sjekke opp hva man skal kjøpe inn.

Interessepolitisk utvalg, internasjonalt utvalg og regionene har fått invitasjon til å delta på Arendalsuka.

Vedtak: NBfU stiller med folk på Arendalsuka 2018. Man setter av 10.000kr for å kjøpe inn ordentlige klær. Tanita Thomassen og Bernt Wu velger ut personer som skal være med på Arendalsuka.

#

# **SAK 036/18 Høstkurs 2018**

Fatuma Abdi orienterte om arbeidet så langt i utvalget. Cecilie Bjørnerud har kontaktet Nannestad VGS om de har mulighet å være på denne skolen og bruke kompetansen de innehar.

Fatuma Abdi skal spørre om Isabel Engan vil bli en del av denne arbeidsgruppen. Per dags dato er Fatuma Abdi og Thomas Peleen medlemmer av arbeidsgruppen til høstkurset. Cecilie Bjørnerud er med fra administrasjonen. De skal avholde et telefonmøte i nær fremtid.

*Vedtak:* Arbeidet med høstkurset fortsetter

# **SAK 037/18 Trygghetsgruppen**

*Vedtak:* Følgende ny tekst legges inn mandatet for trygghetsgruppen:

«- Alle trygghetgruppemedlemmer har ansvar for å si ifra til sentralstyret dersom det er eller oppstår en nær relasjon, konflikt eller andre forhold som kan påvirke den enkeltes objektivitet.

- Et medlem av trygghetsgruppen kan ikke ha en nær relasjon til et medlem i sentralstyret

- Trygghetsgruppens leder har et overordnet ansvar for å gi beskjed til sentralstyret dersom denne blir klar over en slik situasjon.

- Et medlem av trygghetsgruppen kan ikke være kontaktperson eller delta på arrangementene til en region der de har en nær relasjon til en tillitsvalgt. Med tillitsvalgt menes alle som har taushetsplikt ifølge vedtektenes paragraf 4.»

Nestleder Tanita Thomassen stemte mot «delta på arrangementene» i siste kulepunkt. Resten av mandatet er enstemmig vedtatt av sentralstyret

Alle de ekstra kostnadene som regionene påføres på grunn av dette vedtaket tas av NBfU sentralt.

# **SAK 038/18 Datoplan 2018**

Juni

15.-17. juni – sentralstyremøte, Malmö og Höör

August

13-18. august – Arendalsuka

21. august – sentralstyremøte telefonmøte 18:00

September

14. september – sentralstyremøte på formiddag

14.-16. september - Landsmøte, Scandic Fornebu

Oktober

12-14. oktober eller 19.-21. oktober – Høstkurs

# **SAK 039/18 Eventuelt**

Andreas Lindrupsen la fram et forslag til forskningsprosjekt som NBfU kan gjennomføre og søke midler av Extrastiftelsen til. Man ønsker da å få en masterstudent til å gjennomføre denne forskningen. Sentralstyret la vekt på at forskningen må følge etiske retningslinjer for forskning for å beskytte anonymitet.

Forslag til problemstilling: Skiller seg deltagelsen i samfunnet og arbeidslivet seg mellom unge synshemmede som har vokst opp med overbeskyttende foreldre mot de som vokser opp med foreldre som ikke er overbeskyttende? Målgruppen er synshemmede mellom 22 og 40 år.

Møtet hevet 16:00

Referent

Trine-Lise Østlund Blime